《采藤曲效王建体》
宋代·唐庚

鲁人酒薄邯郸围，西河渡桥南越悲。岁调红藤百万计，此古一越无穷时。

去年采藤藤已乏，今年采藤藤转竭。入山十日脱身归，新藤出土拳如蕨。

淇园取竹况有年，越山采藤输不前。今年输藤指黄犊，明年输藤波及屋。

吾皇养民如养儿，凿空为此谋者谁。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。